บริษัท หาดทิพย์ จำกัด (มหาชน)

_________________________________________________________________________________________

9. ระบบการควบคุมภายในและการตรวจสอบภายใน

บริษัทฯ ให้ความสำคัญต่อระบบการควบคุมภายใน การบริหารความเสี่ยง
และการกำกับดูแลผลการดำเนินงานของบริษัทฯ
ซึ่งเป็นกระบวนการปฏิบัติงานที่ปฏิบัติเป็นขั้นตอนอย่างต่อเนื่องของเจ้าหน้าที่ทุกคนของบริษัทฯ
ตั้งแต่ผู้บริหาร และพนักงานทุกคนที่มีบทบาทและความรับผิดชอบร่วมกัน
โดยจัดให้มีระบบการควบคุมภายในที่เพียงพอและเหมาะสม
เพื่อให้มั่นใจอย่างสมเหตุสมผลว่าผลการดำเนินงานของทุกหน่วยงานภายในบริษัทฯ
มีความสอดคล้องและสามารถบรรลุเป้าหมายตามที่คณะกรรมการได้กำหนดไว้
โดยจัดให้มีสำนักงานตรวจสอบภายในซึ่งเป็นหน่วยงานอิสระที่รายงานตรงต่อคณะกรรมการตรวจสอบ
ทำหน้าที่ประเมิณการควบคุมภายในตามแผนการตรวจสอบประจำปี โดยพิจารณาจากปัจจัยเสี่ยง
ที่เกี่ยวข้องซึ่งผ่านการอนุมัติจากคณะกรรมการตรวจสอบ
รวมทั้งสนับสนุนให้เกิดระบบการบริหารความเสี่ยงและการให้คำแนะนำทางด้านต่างๆ
เพื่อให้เชื่อมั่นได้ว่าการปฏิบัติงานของบริษัทฯ จะบรรลุผลสำเร็จตามวัตถุประสงค์ที่กำหนดไว้
โดยสำนักงานตรวจสอบภายในได้ยึดถือมาตรฐานการปฏิบัติงานตามวิชาชีพการตรวจสอบภายใน
(Standard for the Professional Practice of Internal Auditing)
เป็นกรอบหรือแนวทางในการปฏิบัติงานที่มุ่งเน้นให้มีการปฏิบัติงานโดยมี
ความเป็นอิสระ เที่ยงธรรม และสอดคล้องกับมาตรฐานสากล
และให้ความสำคัญต่อคุณภาพของงานตรวจสอบ

สรุปสาระสำคัญของระบบการควบคุมภายใน และการตรวจสอบภายในของบริษัทฯ ได้ดังนี้

คณะกรรมการตรวจสอบ: ทำหน้าที่พิจารณาความเพียงพอของระบบการควบคุมภายในของบริษัทฯ
โดยทบทวนผลการปฏิบัติงานของสำนักงานตรวจสอบภายในและผู้สอบบัญชีอิสระของบริษัทฯ
อย่างต่อเนื่อง เน้นการพิจารณาความเพียงพอ
และความเหมาะสมของระบบการควบคุมภายในตามแนวทางที่ตลาดหลักทรัพย์แห่งประเทศไทยกำหนด
ควบคุมการปฏิบัติงานตามกฎหมาย ระเบียบ ข้อบังคับ และนโยบายต่างๆ ที่เกี่ยวข้อง
หากคณะกรรมการตรวจสอบมีข้อเสนอแนะหรือพบข้อบกพร่องที่เป็นสาระสำคัญจะรายงานต่อคณะกรรมการบริษัทฯ
เพื่อให้มีการปรับปรุงแก้ไขต่อไป

สำนักงานตรวจสอบภายใน: ทำหน้าที่ตรวจสอบการปฏิบัติงานของหน่วยงานต่างๆ
ตามแผนการตรวจสอบประจำปี
และตามที่ได้รับมอบหมายจากคณะกรรมการตรวจสอบ
โดยใช้หลักเกณฑ์การพิจารณาความสำคัญตามความเสี่ยง
ของกระบวนการทางธุรกิจหรือกระบวนการทำงาน รวมทั้งให้คำปรึกษา
แนะนำแก่ฝ่ายบริหารของแต่ละหน่วยงานในการปรับปรุงระบบการควบคุมภายใน
ซึ่งรวมถึงระเบียบวิธีปฏิบัติเพื่อเพิ่มประสิทธิภาพและประสิทธิผลในการดำเนินงาน
ของบริษัทฯ

49

บริษัท หาดทิพย์ จำกัด (มหาชน)

_________________________________________________________________________________________

ระบบการควบคุมการปฏิบัติงานของฝ่ายบริหาร: บริษัทฯ
มีการกำหนดขอบเขตอำนาจหน้าที่และวงเงินอนุมัติของฝ่ายบริหารแต่ละระดับไว้อย่างชัดเจน
เป็นลายลักษณ์อักษร มีการแบ่งแยกหน้าที่ความรับผิดชอบระหว่างหน้าที่อนุมัติ หน้าที่บันทึกรายการบัญชี
และหน้าที่ในการดูแลจัดเก็บทรัพย์สิน ออกจากกันโดยเด็ดขาดโดยสำนักงานตรวจสอบภายในทำหน้าที่
สอบทานการปฏิบัติงานให้เป็นไปตามระเบียบ ข้อบังคับของบริษัทฯ ในกรณีที่บริษัทฯ
มีการทำธุรกรรมกับกรรมการ ผู้ถือหุ้นรายใหญ่ ผู้บริหาร หรือผู้ที่เกี่ยวข้องกับบุคคลดังกล่าว บริษัทฯ
มีมาตรการให้คณะกรรมการตรวจสอบพิจารณาให้ความ
เห็นก่อนทำรายการ
และจะเปิดเผยรายการระหว่างกันไว้ในหมายเหตุประกอบงบการเงินของบริษัทฯ

การบริหารความเสี่ยง: บริษัทฯ มีการประเมินความเสี่ยงโดยคณะทำงาน IMCR (Incident
Management and Crisis Resolution: IMCR) ซึ่งมีประธานเจ้าหน้าที่ฝ่ายปฏิบัติการ (COO)
ทำหน้าที่เป็นประธานคณะทำงาน ในการประเมิน
ความเสี่ยงคณะทำงาน IMCR
จะคำนึงถึงความเปลี่ยนแปลงของสภาวะแวดล้อมทั้งภายนอกและภายในที่อาจก่อให้เกิด
ความเสี่ยงและมีผลกระทบต่อบริษัทฯ มีการวิเคราะห์ถึงผลกระทบของความเสี่ยงนั้นๆ
และโอกาสที่ความเสี่ยงนั้นๆ จะเกิดขึ้น
ติดตามตลอดจนกำหนดมาตรการเพื่อลดความเสี่ยงให้อยู่ในระดับที่เหมาะสม
โดยในทางปฏิบัติแต่ละหน่วยงานจะบริหารงานโดยนำความเสี่ยงมาประเมินและทำการแก้ไขในระดับการทำงานปกติ
และคณะทำงาน IMCR จะมีการประชุมเพื่อติดตามการปฏิบัติงานของแต่ละหน่วยงาน
โดยกรรมการตรวจสอบและสำนักงานตรวจสอบภายในจะสอบทานและประเมินความเหมาะสมในการดำเนินงานของแต่ละหน่วยงานเพื่อควบคุมความเสี่ยงให้อยู่ในระดับที่เหมาะสมและยอมรับได้

การควบคุม: บริษัทฯ มีการกำหนดมาตรการและแนวทางการปฏิบัติไว้อย่างชัดเจน
โดยกำหนดเป็นคำสั่ง ระเบียบในการปฏิบัติ อำนาจการอนุมัติ และวิธีการปฏิบัติงาน
เพื่อให้ผู้บริหารและพนักงานทุกระดับต้องปฏิบัติตามแนวทางเดียวกัน

สารสนเทศและการสื่อสารข้อมูล: บริษัทฯ ได้ปรับปรุงระบบเทคโนโลยี่สารสนเทศ
เพื่อพัฒนาระบบงานให้มีประสิทธิภาพ และเชื่อมโยงทั้งองค์กร
และสื่อสารข้อมูลดังกล่าวไปยังผู้ที่เกี่ยวข้อง โดยได้นำระบบซอฟท์แวร์ Enterprise Resources
Planning (ERP) ของ SAP ECC 6.0 มาใช้แทนระบบเดิม
โดยมีแผนจะเริ่มใช้งานในเดือนพฤษภาคม 2554 นี้

ระบบดังกล่าวจะมีการรายงานข้อมูลแบบ Real Time
เพื่อให้การตัดสินใจในการบริหารจัดการของคณะกรรมการและฝ่ายบริหารได้มีข้อมูลที่เพียงพอต่อการตัดสินใจ
ใช้นโยบายบัญชีตามหลักการบัญชีที่รับรองทั่วไปและเหมาะสมกับลักษณะธุรกิจของบริษัทฯ
โดยมีการเปิดเผยข้อมูลอย่างเพียงพอในหมายเหตุประกอบงบการเงินของบริษัทฯ
ซึ่งผ่านการตรวจสอบโดยผู้สอบบัญชีรับอนุญาตจากภายนอก
และผ่านการสอบทานจากคณะกรรมการตรวจสอบ

50

บริษัท หาดทิพย์ จำกัด (มหาชน)

_________________________________________________________________________________________

การติดตามและประมวลผล: บริษัทฯ จัดให้มีการรายงานผลการดำเนินงานเป็นประจำทุกเดือน
เพื่อเป็นการติดตามเป้าหมาย
มีการประเมินการควบคุมภายในและมีการตรวจสอบการปฏิบัติงานของหน่วยงานต่างๆ
โดยสำนักงานตรวจสอบภายใน ซึ่งจะรายงานตรงต่อคณะกรรมการตรวจสอบเป็นประจำทุกไตรมาส

นอกจากนี้ ผู้สอบบัญชีภายนอกของบริษัทฯ
ยังได้มีการประเมินประสิทธิภาพของระบบการควบคุมภายใน
ด้านบัญชีของบริษัทฯ
โดยสรุปว่าผู้สอบบัญชีไม่พบข้อบกพร่องของระบบการควบคุมภายในด้านบัญชีที่จะมีผลกระทบ
อย่างเป็นสาระสำคัญต่อการแสดงความเห็นต่องบการเงินสำหรับปีสิ้นสุดวันที่ 31 ธันวาคม 2553

51